text: [{"text_idx": "#000004", "text": "F\u00f8roysk skip sleppa nu\u0301 at landa makrel uttanlands til 31. august. Ta\u00f0 hevur Dennis Holm, landssty\u0301risma\u00f0ur, kunngj\u00f8rt."}, {"text_idx": "#000005", "text": "Skipini hava i\u0301 summar landa\u00f0 makrel b\u00e6\u00f0i til frystivirki og til fiskamj\u00f8lsvirki i\u0301 F\u00f8royum.\nNu\u0301 frystivirkini fyribils eru givin at taka makrel, kunnu skipini bara landa til fiskamj\u00f8lsvirki.\nHetta ger, at skipini bi\u0301\u00f0a eftir at sleppa framat.\nFyri at sleppa undan hesum, sleppa skipini nu\u0301 i\u0301 ein go\u0301\u00f0an ma\u0301na\u00f0 at fara uttanlands vi\u00f0 makrelinum."}, {"text_idx": "#000006", "text": "Sleppa ikki at landa i\u0301 I\u0301slandi\nFiskivinnu- og Samfer\u00f0sluma\u0301lara\u0301\u00f0i\u00f0 hevur spurt norskar og i\u0301slendskar myndugleikar um m\u00f8guleikar hja\u0301 f\u00f8royskum skipum at landa makrel.\nI\u0301sland hevur bo\u00f0a\u00f0 fra\u0301, at ikki er loyvt f\u00f8royskum skipum at landa makrel i\u0301 i\u0301slendskum havnum.\nMen Noreg sigur, at har kunnu f\u00f8roysk skip landa makrel.\nTo\u0301 er tilskila\u00f0, at s\u00f8lan skal vera gj\u00f8gnum s\u00f8luskipanina hja\u0301 Norges Sildesalgslag."}]